את המצעד פותחת ליהיא גרינר, שניסתה את מזלה בעוד תכנית ריאליטי, הפעם בתור זמרת בתכנית 'הכוכב הבא'. אז לצערכם, אתם לא תזכו לראות את מלכת הטראש שרה בפריים טיים. למה? כי השופטים לא הרימו לה את המסך.
קדימה למקום הרביעי, שם נמצא הפאוור קאפל של הביצה העולמית, הלא הם ביונסה וג'יי זי, אלא שהפעם בהקשר של קניה ווסט. כן, מתברר שביונסה ביקשה מבעלה שישלים עם הראפר המטורלל ויעזור לו, כי מה לעשות  הוא לא אשם שהוא התחרפן.
הגענו כבר למקום השלישי, שם נמצאת הוונדר וומן הישראלית, הלא היא גל גדות, שהחליטה, לשם שינוי, לשבור שתיקה ולפתוח פה על תא"ל אופק בוכריס. גדות, שכמו נשים רבות, זעמה על ההסדר שקיבל בוכריס  כתבה בדף הפייסבוק האישי שלה, " "הייתכן?!", כתבה גדות, "הוא הואשם ב17(!) עבירות מין ולא יירצה מאסר? העיקר שפרש בזמן מצה"ל שהפנסיה לא תיפגע.. לקרוא ולא להאמין".
במקום השני נמצאת האמא הכי לוהטת באזור חיוג 03, הלא היא הטופמודל בר רפאלי, שחמישה חודשים אחרי הלידה החליטה לחזור לביצה העולמית כשהגיעה לאירוע יחצני במדריד, שם הציגה לוק הורס במיוחד בשמלה שחורה שחשפה מרפסת מרשימה.
ובמקום הראשון נמצא הזוג שמסרב לרדת מהכותרות, שימי תבורי ויהודית באומן כמובן, שהחליטו לעבוד על כל העולם כשיהודית פרסמה סרטון בו היא קוראת לציבור לעזור לה בחיפושים אחר בעלה. אממה, מאוחר יותר הסתבר כי הסרטון המדובר הוא בסך הכל טיזר לפרסומת לכביסה.